Toshkent shahrining Yashnobod tumanida jinoyat yuz berdi. Bu haqda O‘zbekiston Respublikasi IIV Jamoatchilik va ommaviy axborot vositalari bilan aloqalar boshqarmasi xabar qilmoqda. Qayd etilishicha, ushbu tumanda yashovchi A.B. 2016 yil 19 sentabrdan 2016 yil 23 oktabrgacha bo‘lgan vaqt oralig‘ida O‘.N.ga PET (poleetilen teftalat) chiqindi mahsulotini yetkazib berishni va’da qilib 114.000.000 so‘m pullarini olib, bergan va’dasini bajarmay pullarni o‘zi ehtiyojlari yo‘lida ishlatib yuborganligi aniqlangan. A.B. ushlangan.